ข้อใดกล่าวถึงการผ่าตัดทางนรีเวช ด้วยการขยายและการขูดมดลูก ได้ถูกต้อง
ก. ลดการบาดเจ็บของเนื้อเยื่อ
ข. สามารถใช้ในการวินิจฉัยมะเร็งมดลูก ติ่งเนื้อมดลูก เยื่อบุโพรงมดลูกหนาตัวผิดปกติ
ค. ผู้ป่วยต้องพักฟื้นหลังการผ่าตัดรักษานาน
ง. ยืนยันผลการตรวจคัดกรองมะเร็งปากมดลูกที่ผิดปกติ
จ. เป็นการผ่าตัดรักษาด้วยความเย็น
คำตอบที่ถูกต้องคือ ข.  เนื่องจาก เพราะการผ่าตัดทางนรีเวช ด้วยการขยายและการขูดมดลูก เป็นหัตถการที่พบได้บ่อย สามารถใช้ในการวินิจฉัยมะเร็งมดลูก ติ่งเนื้อมดลูก เยื่อบุโพรงมดลูกหนาตัวผิดปกติ นอกจากนี้ยังใช้สำหรับการยุติการตั้งครรภ์และภาวะรกค้าง

การผ่าตัดและหัตถการทางนรีเวชในปัจจุบัน มีเทคนิคการผ่าตัดหลาย ๆ วิธี ซึ่งเทคนิคใหม่ ๆ ช่วยทำให้แผลมีขนาดเล็กลง ผู้ป่วยใช้เวลาพักฟื้นน้อยลง หายเร็วขึ้น และยังช่วยลดเรื่องรอยแผลเป็นตัวช่วยเรื่องความสวยงามได้อีกด้วย การผ่าตัดและหัตถการทางนรีเวชมีหลายประเภท เช่น 


1. การผ่าตัดเปิด เป็นการผ่าตัดรักษาแบบเดิม ซึ่งสามารถรักษาโรคทางนรีเวชได้หลายโรค แต่มีข้อเสียคือ ต้องเปิดแผลขนาดใหญ่ ผู้ป่วยต้องพักฟื้นหลังการผ่าตัดรักษานาน

2. การผ่าตัดด้วยความเย็นที่ปากมดลูก (Cervical Cryosurgery) มักเป็นการผ่าตัดรักษาด้วยความเย็นที่แพทย์แนะนำระหว่างการตรวจคัดกรองมะเร็งปากมดลูก (Pap Smear) 

3. โคลโปสโคป (Colposcopy) เป็นการส่องกล้องทางนรีเวชอย่างหนึ่งใช้ในการวินิจฉัยโดยไม่ต้องผ่าตัด เพื่อยืนยันผลการตรวจคัดกรองมะเร็งปากมดลูก (Pap Smear) ที่ผิดปกติ

4. การขยายและการขูดมดลูก (Dilation & Curettage; D&C) เป็นหัตถการที่พบได้บ่อย สามารถใช้ในการวินิจฉัยมะเร็งมดลูก ติ่งเนื้อมดลูก เยื่อบุโพรงมดลูกหนาตัวผิดปกติ นอกจากนี้ยังใช้สำหรับการยุติการตั้งครรภ์และภาวะรกค้าง

5. การผ่าตัดส่องกล้องโพรงมดลูก (Hysteroscopy) ใช้ในการวินิจฉัยเกี่ยวกับความผิดปกติของมดลูก เช่น การตัดชิ้นเนื้อมดลูก ระบุสาเหตุของภาวะแท้งซ้ำ เป็นต้น

6. การผ่าตัดด้วยหุ่นยนต์ (Robotic Surgery) ใช้หุ่นยนต์ในการช่วยผ่าตัด เป็นเทคนิคการรักษาที่มีความแม่นยำและลดการบาดเจ็บของเนื้อเยื่อ

7. การผ่าตัดช่องคลอด (Vaginal Surgery) เป็นการผ่าตัดผ่านช่องคลอด ฟื้นตัวได้เร็ว ไม่เกิดเเผลในช่องท้อง

8. การผ่าตัดผ่านกล้องในอุ้งเชิงกราน (Pelvic Laparoscopy) เป็นการผ่าตัดส่องกล้องผ่านหน้าท้อง สามารถรักษาโรคทางนรีเวชได้หลายชนิด  เช่น รักษาเยื่อบุโพรงมดลูกเจริญผิดที่และเนื้องอกในมดลูก รักษาไส้เลื่อน และโรคอื่น ๆ
10.นรีเวชวิทยา (นรีเวชวิทยา) - Gynecology